《从征古州蛮回途纪驿二十三首 其二十 鱼山》
明代·管讷

桃花江上驿，春水卖新鱼。满尺银堪此，千鳞锦不如。

因歌悲客里，每食感王馀。江海亲朋少，谁传一纸书。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。